วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
25 มิ.ย. 2558

ASL SECURITIES
ภาครวมตลาดภาคเช้า: ดัชนีเช้านี้เคลื่อนไหวแดงทั้งโลก ปิดลบที่ 1,516.34(-1.92) กรอบ 1,513-1,519 หุ้นไทยแกว่งแดนลบ โดนกดดันจากต่างประเทศจากตัวเลข GDP ของสหรัฐที่หดตัวในไตรมาสแรกและการกลับมากังวลปัญหาหนี้สินของกรีซกันต่อ หลังจากที่ประชุมกลุ่มยูโรยังไม่สามารถตกลงกันได้วานนี้ หุ้นที่ฉุดตลาดคือ JAS KTB PTTEP AOT SCC KBANK SCB CK ส่วน ADVANC PTT CPALL TOP INTUCH PTG  ช่วยดึงดัชนี ทั้งนี้จับตาช่วงของการทำ preview งบการเงินในไตรมาสที่ 2 ของหุ้นกลุ่มธนาคาร แม้มีความกังวลกับแนวโน้มสูงขึ้นของ NPL ซึ่งส่งผลให้ตลาดมีการปรับตัวระยะสั้นลงมาได้
ฝ่ายวิเคราะห์ ASL มองเป็นจังหวะเข้าซื้อถือระยะกลาง เมื่อราคาปรับลงแรง ส่วนการปรับขึ้นอัตราดอกเบี้ยนโยบายของ FED มีความคืบหน้าล่าสุดว่า  อาจมีการปรับขึ้นอัตราดอกเบี้ยครั้งแรกในเดือนกันยายน ซึ่งจะทำให้เม็ดเงินไหลกลับสู่สหรัฐฯ  คาดว่าส่งผลไม่มากต่อตลาดหุ้นเอเชีย เพราะเงินต่างชาติไหลออกเริ่มตั้งแต่ต้นปีแต่ตลาดยังยืนอยู่ได้ พื้นฐานเศรษฐกิจในเอเชียแข็งแกร่งและมีโอกาสเติบโตในระยะยาว
 
แนวโน้มตลาดและหุ้นที่น่าสนใจภาคบ่าย
หากยืน 1,518 ได้ จะเป็นสัญญาณซื้อ เป้า 1,536
แนวโน้มภาคบ่ายเชิงเทคนิค : ดัชนีสามารถยืนตัวบนเส้นแนวรับที่ 1,512 ได้อย่างแข็งแกร่ง โดยมี 1,518 เป็นแนวต้าน หากผ่านได้ จะมีเป้าหมายต่อไปที่ 1,536
 
PSL (ราคาปิดภาคเช้า 9.7)
แนะนำซื้อ เส้นค่าเฉลี่ย EMA 15 ตัดเส้น 30 วันขึ้น พร้อมกับ การเริ่มมีค่าเหนือ 0 ของ MACD คาดสิ้นสุดการพักตัว หลังจากสามารถเบรคกรอบสามเหลี่ยมใหญ่มาได้ มีเป้าหมายแรกที่ 10.7
 
SF (ราคาปิดภาคเช้า 5.95)
แนะนำซื้อ ราคาปรับตัวลงมาทดสอบแนวรับสำคัญ ด้วยวอลุ่มที่เบาบาง มีโอกาสรีบาวน์กลับขึ้นทดสอบกรอบบนที่ 6.55